VEGA præsenterer

**Bikstok giver ekstrakoncert med EP’en *Uranium* i VEGA**

*Billetterne til Bikstoks koncert i december blev udsolgt to måneder før koncerten. Nu offentliggør de 3 genre pioneer, at de spiller en ekstrakoncert lørdag den 27. februar 2016 i Store VEGA. Der kan man igen opleve Bikstok give livekoncert med deres første udgivelsesværk i 10 år ”Uranium”.*

Der har været stor interesse fra publikum for at komme på venteliste til december koncerten. De ventende kan du glæde sig over ekstrakoncert fra dancehall-trioen. Der har været rift om billetterne, fordi Bikstok er ude med nyt og har cementeret en unik status på den danske musikscene samt at man aldrig ved hvornår de giver koncerter igen,.

Da [Bikstok](https://www.facebook.com/BikstokRogsystem) for 10 år siden udgav albummet *Over Stok Og Sten* kunne ingen forudse, hvilken effekt det ville have på den danske musikeverden og ikke mindst dancehall/reggae-scene. Pladen blev grundstenen i den massive dancehall-mur der også tæller Natasja, og som efterfølgende danske dancehall-generationer har lænet sig op af.

Efter en længerevarende pause er trekløveret Pharfar, Blæs Bukki og Eagger nu endelig blevet genforenet på en ny udgivelse, der har fået titlen *Uranium*, og som understreger Bikstoks betydning for dansk dancehall.

I den femstjernede anmeldelse fra Gaffa skriver anmelderen:

*“Bikstok sætter alle konkurrenterne på plads med denne vanvittige opturs-EP, der er den første samlede udgivelse siden debutalbummet Over Stok & Sten fra 2005 og lover godt for trioens kommende koncerter…”*

**Aktiv pause**

I det årti der er gået siden den fælles udgivelse af *Over Stok Og Sten*, har Bikstok muligvis nok holdt pause, men medlemmerne har på ingen måde ligget på den lade side. Hvis du har lyttet til et dansk dancehall-nummer de sidste 10 år, er der nemlig en vis sandsynlighed for, at Pharfar har haft en finger med i spillet. Han har således produceret for alt fra Kaka og Wafande til Shaka Loveless og den afdøde dancehall-dronning [Natasja](https://www.facebook.com/pages/Natasja/10506446233?fref=ts). I sit eget portefolio har han desuden hits som "[La' Mig Rulle Dig](https://www.youtube.com/watch?v=RLlvK8BC3ZI)" og ”Alt Er Godt".

Til februar kan man høre Bikstok spille deres ekstrakoncert, når de gæster Store VEGA med et show, der uden tvivl vil inkludere nogle af de største hits, “danskhall”-genren har at byde på.

**Fakta om koncerten:**

Bikstok (DK)

Lørdag den 27. februar kl. 21

Store VEGA, Enghavevej 40, 1674 Kbh. V

250 kr. + gebyr

Forsalg via VEGAs hjemmeside og Billetnet.

[Læs mere om koncerten med Bikstok og køb billet her.](http://vega.dk/arrangementer/bikstok-17559.html)